Diari Oficial de la Generalitat Valenciana


Sumari del DOGV 5662, del 18-12-2007 (2007/14767)

Informació pública de l'aprovació inicial del projecte d'expropiació per taxació conjunta dels béns i drets inclosos en l'àmbit del Pla Especial Costeres.
----------------------------------------------------------------------------------------------------------------------------------------------------------

### Dades del document

Número de DOGV
:   5662

Data del DOGV
:   18-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/14848


Data del document
:   14-11-2007

Organisme emissor
:   Ajuntament de Gata de Gorgos

Tipus de document
:   Informació Pública

Descriptors 

:   * Gata de Gorgos
    * administració local
    * expropiació

Informació pública de l'aprovació inicial del projecte d'expropiació per taxació conjunta dels béns i drets inclosos en l'àmbit del Pla Especial Costeres. [2007/14158]  
L'Ajuntament plenari, en la sessió de data 17 de maig de 2007, va adoptar, entre altres, els següents acords:  
«Primer. Aprovar inicialment el projecte d'expropiació per taxació conjunta dels béns i drets inclosos en l'àmbit del Pla Especial Costeres, que inclou relació de propietaris i la resta de titulars afectats per l'expropiació; descripció de les superfícies a expropiar, i fulls d'apreuament de l'administració municipal, de totes i cada una de les finques afectades.  
Segon. Establir el procediment de taxació conjunta, previst en l'article 434 del Reglament d'Ordenació i Gestió Territorial i Urbanística, Decret 67/2006, de 19 de maig, per a la valoració del sòl, i de les construccions, instal·lacions i plantacions afectades pel projecte expropiatori.  
Tercer. Sotmetre el projecte d'expropiació per taxació conjunta a informació pública per període d'un mes perquè els que puguen resultar afectats, formulen les observacions i reclamacions que tinguen per convenient, en particular quant a la titularitat o valoració dels seus respectius drets, per mitjà d'inserció d'edictes en el Diari Oficial de la Comunitat Valenciana, en el Butlletí Oficial de la Província d'Alacant, en el tauler d'edictes de l'Ajuntament i en un periòdic d'àmplia difusió en la província.  
Quart. Notificar el present acord als propietaris i titulars de béns i drets afectats, adjuntant a la notificació el seu respectiu full d'apreuament, a fi que, per un termini d'un mes a partir de la notificació del present acord, puguen presentar al·legacions i/o reclamacions contra la relació de propietaris i descripció dels béns i drets afectats, i per a acceptar el full d'apreuament municipal, o rebutjar-lo i formular el seu propi, significant-se que, de conformitat amb l'article 434 del Decret 67/2006, si l'expropiat rebutja la valoració continguda en el full d'apreuament formulat per l'administració, esta traslladarà l'expedient al Jurat Provincial d'Expropiació Forçosa perquè fixe el preu just. El silenci de l'interessat es considerarà com a acceptació de la valoració fixada en el full d'apreuament de l'Ajuntament, entenent-se determinat definitivament el preu just.  
Quint. Instar del registrador de la propietat de Xàbia l'expedició de certificat acreditatiu del domini i càrregues de les finques inscrites afectades per la present expropiació, en els termes de l'article 22.1 del Reial Decret 1093/1997, de 4 de juliol, i la pràctica de la nota marginal a què es referix el paràgraf segon del mateix precepte, així com el certificat expressiu, si és el cas, de no trobar-se inscrites alguna o algunes de les finques afectades d'expropiació, a l'efecte de la seua posterior inscripció.  
Sext. Advertir els afectats del dret que, així mateix, els assistix de sol·licitar del Registre l'expedició del certificat de domini i càrregues al·ludit, als efectes establits en el Reial Decret 1093/1997, de 4 de juliol.  
Sèptim. Si no es presenten al·legacions en el termini establit en el punt tercer, el projecte d'expropiació s'entendrà aprovat definitivament sense necessitat d'un nou acord. L'aprovació definitiva es farà pública per mitjà d'anuncis en el Diari Oficial de la Comunitat Valenciana i en el Butlletí Oficial de la Província d'Alacant.»  
Per tant, se sotmet el projecte d'expropiació per taxació conjunta a informació pública per període d'un mes perquè els que puguen resultar afectats formulen les observacions i reclamacions que tinguen per convenient, en particular quant a la titularitat o valoració dels seus respectius drets, per mitjà d'inserció d'edictes en el Diari Oficial de la Comunitat Valenciana, en el Butlletí Oficial de la Província d'Alacant, en el tauler d'edictes de l'Ajuntament i en un periòdic d'àmplia difusió en la província.  
Gata de Gorgos, 14 de novembre de 2007.- L'alcaldessa presidenta: Ana Mª Soler Oliver.